लाल किले के प्राचीर तथा संसद और सरकारी कार्यक्रमों से लेकर पार्टी के मंच तक प्रधानमंत्री नरेंद्र मोदी का जनता से सीधा संवाद जारी है। वे जहां भी जाते हैं, देश-दुनिया का मीडिया उन्हें कवर करने के लिए दौड़ा जाता है, फिर भी मोदी ने अपने व मीडिया के बीच एक निश्चित दूरी बना रखी है। लेकिन प्रधानमंत्री का कोई मीडिया सलाहकार या संवाद के लिए कोई अधिकृत व्यक्ति न होने के कारण दोतरफा संवाद की कमी के चलते मीडिया की दिक्कतें लगातार बढ़ रही हैं।